Man erken hy het polisieman vermoor | Maroela Media
Man erken hy het polisieman vermoor
Anthony Swarts in die hof. Foto: SAPD
Die 32-jarige verdagte wat in Augustus in hegtenis geneem is vir die moord op 'n Oos-Kaapse polisiebeampte, het Maandag in die hof skuld erken.
Volgens 'n polisiewoordvoerder is ao. Albie Julius (48) se liggaam op 6 Augustus in 'n veld buite Grahamstad gevind. Anthony Swarts, 'n verwer wat in die omgewing woon, is die volgende dag in hegtenis geneem.
Swarts het Maandag aan die hooggeregshof in Grahamstad erken dat hy Julius met opset van sy selfoon en kontant beroof het voordat hy hom verskeie kere met 'n mes gesteek het. Hy is skuldig bevind op aanklagte van moord en roof.
Swarts sal vandag gevonnis word.
Waarom???? 'n simple cell foon en kontant!!! Is dit dit? Hy ontneem 'n gesin en familie van 'n man, pa en kind. SAP lede wel van hulle doen diens uit empatie vir die gemeenskap. Hulle wil mense dien.
Dan is daar ander maar dis nie nou van toepassing nie.
Ek hoop van harte hy word swaar gestraf!
Waarom die Regeering nie die DOODSTRAF wil terug bring nie – gaan my verstand tebowe… Maar nou ja.
Marianne. Ons moet BAIE mooi dink oor die doodstraf. In n land soos ons sin kan dit dalk binnekort gebeur dat die regbank deur die ANC beheer sal word. Wat dink jy gaan dan gebeur met boere wat hulself verdedig en iemand skiet ens? Nee asseblief, geen doodstraf in Suid Afrika nie want ek glo dit sal telkemale net teen sekere rasse ingestel word. Dink mooi hieroor asb